първото нещо което трябва да направите е да се опитате доброволно да накарате длъжника да плати. не винаги обаче, този подход води до очакваните резултати. Българското право дава възможност на бизнеса да ползва т.нар. “заповедно производство”. Това представлява съкратен съдебен процес за събиране на парични задължения. Под съкратен се има предвид, че съда издава заповед за изпълнение и изпълнителен лист в рамките на 15-20 дни. За сравнение едно нормално търговско дело продължава 1-2 години. От тази гледна точка, използването на адвокат за събиране на неплатени фактури чрез заповедното производство, значително съкращава сроковете за събирането на фирмените задължения. Длъжникът може и да възрази срещу издадената по заповедното производство Заповед за изпълнение на парично задължение. В този случай, Ви трябва адвокат, който да Ви представлява пред съда при воденето на иска за установяване на вземането.